ఈ భూగ్రహం ఎంతో సుందరమైనది,
జీవితంలో చిన్న చిన్నవాటిని గమనించకుండా ఉండటం అనేది చాలా తేలిక.
కానీ ఒకసారి జాగ్రత్తగా పరిశీలించండి...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
ఇంటిని మించిన ప్రదేశం మరొకటి ఉండదు.
మరి ఒక బ్లాక్-బెల్లీడ్ ఫీల్డ్ హ్యాంస్టర్ కి ఆ ఇల్లు ఇక్కడే...
యూరోప్ లోని శివారు ప్రాంతాల నడి మధ్యలో అన్నమాట.
విషయం ఏమిటంటే...
ఆ శివారు ప్రాంతాలు మారిపోతున్నాయి.
పాల్ రడ్ వ్యాఖ్యాతగా వ్యవహరించారు
యంత్రాలు తమ పని సాగించే కొద్దీ...
జంతువులు బయటకు వెళ్లిపోతాయి.
అవి చాలా వరకు అతి చిన్నగా ఉండటం వలన మనం గమనించలేము.
అదృష్టవంత జీవులు ఇక్కడికి చేరుకుంటాయి.
మన తోటలలోకి.
మనకి తెలిసిన ప్రదేశమే.
కానీ సూక్ష్మ దృష్టితో చూసినప్పుడు,
అది చిట్టి జీవులు ఏలే...
అబ్బురపరిచే ప్రపంచం అని చెప్పవచ్చు.
ఈ చిన్ని చిన్ని ప్రాణులకు కావలసినవన్నీ తోటలో దొరుకుతాయి.
సుతిమెత్తని పడకలు.
వ్యక్తిగత అంతఃపురాలు.
ఈత కొలను కూడా.
అది చూడటానికి స్వర్గంలా అనిపించవచ్చు.
కానీ ఎటు చూసినా ప్రమాదాలు పొంచి ఉంటాయి.
అతి దారుణమైనది ఏంటంటే, ఈ లోకాన్ని భారీ జీవులు రాజ్యమేలుతున్నాయి.
మరి, ఈ ప్రాంతాన్ని ఇల్లు చేసుకోవడానికి ఏమేం చేయాలి?
తోట
వసంతం వచ్చేసింది.
వస్తూ వస్తూ, తాజా ఆహారాన్ని కూడా తీసుకు వచ్చింది.
కానీ ఆహారం ఎక్కడ ఉంటే, అక్కడ సమస్యలు కూడా పొంచి ఉంటాయి.
ప్రిడేటర్ జీవులలో, పిల్లి చంపినన్ని చిన్ని క్షీరదాలను ఏ జంతువూ చంపదు.
అదృష్టవశాత్తూ, ఉడుతలు శారీరకంగా, మానసికంగా చాలా చురుకుగా ఉంటాయి.
మనస్సు ఉంటే... గింజలు ఉంటే కూడా అనుకోండి... మార్గం ఉంటుంది.
కానీ ఆ దండెం మీద ప్రయాణించడం అంటే, అది అంత తేలికగా అబ్బే విద్య కాదు.
అది మళ్లీ వస్తుంది.
ఉడుతలు పట్టు విడిచే రకం కాదు.
ఎగరడం ద్వారా, పక్షులకు ఆహారం పెట్టే చోటుకు చాలా తేలిగ్గా చేరుకోవచ్చు అనుకోండి.
వసంతం తొలినాళ్లలోనే రాబిన్ పక్షులు తమ కుటుంబాన్ని ప్రారంభిస్తాయి.
కనుక, తండ్రి పక్షి, తన ఎదుగుతున్న కుటుంబం కోసం వీలైనంత ఆహరాన్ని సేకరిస్తుంది.
తల్లి పక్షి పిల్లలని చూసుకుంటూ ఉంటుంది, పిల్లలకి ప్రతీ 5 నిమిషాలకి ఆహారం
అందించడానికి, తండ్రి పక్షి నిరంతరం ఆహార వేటలోనే ఉంటుంది.
ఇతర పక్షుల నుండి తప్పించుకోవడం అనేది చాలా మెళకువతో కూడిన విషయం.
తోటలోని పక్షులలో రాబిన్ పక్షులు చాలా దూకుడుగా ఉంటాయి.
కానీ ఈ పక్షి అత్యంత భయంకరమైన పక్షుల్లో ఒకటి.
గంటకు 50 కిలోమీటర్ల వేగంతో ఎగిరే
స్పారో హాక్, చిన్న పక్షులను వేటాడంలో ఆరితేరిన పక్షి.
ఒకరికి విఫలమైన వేట, మరొకరికి ఆహారాన్ని అందించవచ్చు.
నల్ల చీమలకి, ఆహారాన్ని వెతకడమే ఒక మహా యాత్ర లాంటిది.
అవి దట్టమైన అడువులను దాటుకుంటూ...
పెద్ద పెద్ద ఏడారులను దాటుకుంటూ వెళ్ళాలి.
ఇంటి వద్ద, 5,000 చీమల కాలనీ ఉంది.
ఇక వాటికి ఆహారం అందించడం అనేది ఒక అద్భుతమనే చెప్పవచ్చు.
వాటిని పచ్చ చీమల రైతులు అని పిలవవచ్చు.
వాటిని అవి తినవులెండి.
వాటికి గిలిగింతలు పెడతాయి...
దానితో అవి హనీ డ్యూ బొట్టులను విడుదల చేస్తాయి...
పచ్చ చీమలు మొక్క పసరును తినేటప్పుడు విడుదల చేసే తీపి ద్రవమే ఈ హనీ డ్యూ.
కానీ ఈ మంద మద్య... ఒక తోడేలు కూడా ఉంది.
లేడీబగ్ లు పచ్చ చీమలను తింటాయి.
పదునైన దవడలతో చీమలు ఎదురుదాడికి దిగతాయి.
ఫార్మిక్ యాసిడ్ ని విరజిమ్ముతాయి.
కానీ కొన్ని పచ్చ చీమల హంతకులను చీమల దండు కూడా ఏమీ చేయలేదు.
అవి తమ ఆహారాన్ని వేరే చోట వెతుక్కోవలసి ఉంటుంది.
అడవులలో, హ్యాంస్టర్లు తమ పరిసరాల్లోకి ఇతర హ్యాంస్టర్లను అస్సలు రానియవ్వు.
కానీ పచ్చదనంతో వెల్లివిరిసిన పెరడు వాటిని దగ్గరికి వచ్చేలా చేస్తుంది.
ఒక మగ హ్యాంస్టర్.
ఆడ హ్యాంస్టర్ కు వేరే తోడు ఇష్టం లేదు.
అవి చూడటానికి అమాయక జంతువుల్లా ఉంటాయి. కానీ అవి భయంకరంగా పోరాడతాయి.
మగ హ్యాంస్టర్ పెద్దది, శక్తివంతమైనది...
కానీ అది ఇప్పుడు శృంగార భావాలతో నిండిపోయుంది.
కానీ ఆ భావాలే ఆడ హ్యాంస్టర్ కు కలగడం లేదు.
ఆ తరుణం ఇప్పుడు కాదేమో.
వేసవి కాలం సాగే కొద్దీ, దృష్టి ఆహారం వైపు నుండి సంభోగం వైపు మళ్లుతుంది.
ఒక ఆడ జీబ్రా ఎగిరే సాలీడు.
అది చూడటానికి బియ్యపు గింజ అంతే ఉంటుంది...
కానీ దాని ఆకలికి అడ్డే ఉండదు.
మగ సాలీడు కాస్త జాగ్రత్తగా ఉండాలి. ఆడ సాలీడు మగ సాలీడును తేలిగ్గా చంపేయగలదు.
ఆడ సాలీడుకు తాను సరైన జోడే అని మగ సాలీడు నిరూపించుకోవాలి.
నాట్యమాడటం ద్వారా.
భరతనాట్యం.
కూచిపూడి.
బ్రేక్ డ్యాన్స్.
ఆ నాట్యాలన్నీ సరిగ్గా వేయాలి.
మగ సాలీడుకు నాట్యంలో ప్రావీణ్యం ఉన్నట్టు లేదు.
కానీ ఏదేమైనా అది బతికి బట్ట కడుతోంది.
నడి వేసవి కాలం. వాతావరణంలో వేడి రాజుకుంటోంది.
మగ హ్యాంస్టర్ మళ్లీ వచ్చింది.
దాని ఓపికకు మంచి ఫలితమే దక్కుతోంది.
ఆడ హ్యాంస్టర్ వేర్లతో పరుస్తోంది,
దాని కలుగును ఇంటిలాగా మలుచుకుంటోంది.
ఏడాదిలోని ఈ సమయంలో, తోట అంతా ఇలా ఇంటిని నిర్మించుకొనేవారితో నిండిపోతుంది.
మేసన్ తుమ్మెదలకు, వాటి పిల్లలను పెంచడానికి ఒక సురక్షితమైన చోటు కావాల్సి ఉంటుంది.
తోడు లేని ఒక తల్లి తుమ్మెదకి,
ఒక ఇంటిని పునాదుల నుండి కట్టడం కంటే, అంతా సిద్ధంగా ఉన్న గవ్వ బాగా సరిపోతుంది.
బాగా పరిశీలించి చూశాక...
ఆ గవ్వలో అది ఒక్క గుడ్డును పెడుతుంది.
కానీ ఒకే ఒక సమస్య ఉంది.
స్టార్లింగ్ పక్షులకు నత్తలంటే భలే ఇష్టం.
దురదృష్టవశాత్తూ, అది తుమ్మెదని నత్త అనుకొనే ప్రమాదం ఉంది.
కొద్దిలో ప్రమాదం తప్పింది.
తన పిల్ల ఈ తోటలో మనుగడ సాగించాలంటే,
ఆ ఆడ తుమ్మెద తన ఇంటి భద్రత గురించి ఆలోచించాల్సి ఉంటుంది.
పిల్ల, ఒక సంవత్సరం తర్వాత కానీ బయటకు రాదు.
దాన్ని కాపాడేంత ఎక్కువ కాలం తల్లి తుమ్మెద జీవించి ఉండదు.
కాబట్టి నిర్మాణానికి కావల్సిన వాటిని అది వెతుకుతోంది.
తన నర్సరీని కప్పి పుచ్చడానికి, విచిత్రంగా, ఆ తల్లి తుమ్మెద దాని కన్నా 20 రెట్లు
అధిక బరువు ఉన్న పుల్లలను మోస్తుంది.
ఒక్కో పుల్లను పేర్చడం ద్వారా, ఆ గవ్వ...
ఒక కోటలాగా మారిపోతుంది.
దాని పిల్లని కాపాడటానికి అది అక్కడ ఉండకపోయినా,
ఒక మంచి ఆరంభం ఇవ్వడానికి, అది, దానికి చేతనైనంత చేసింది.
మానవులు పడుకోవడానికి సిద్ధమవుతున్న తరుణంలో,
తోటలోకి కొత్త రకమైన జీవులు రంగప్రవేశం చేస్తాయి.
కొన్ని అయితే, అక్కడికి చేరుకోవడానికే ఎన్నో ప్రమాదాలతో కూడిన ప్రయాణాన్ని చేస్తుంటాయి.
ఒక బోదురు కప్ప, ఒక ప్రాణాంతకమైన మిషన్ ని చేపట్టింది.
దాని భాగస్వామి, వారిద్దరి గుడ్లను సంరక్షించే బాధ్యత ఈ కప్ప మీద పెట్టింది.
గుడ్లు కింద పడిపోకుండా ఉండటానికి, మగ కప్ప కాళ్ళ చుట్టూ ఆడ కప్ప వాటిని కట్టింది.
అవి బయటకు రావడానికి సిద్ధంగా ఉన్నాయి, కనుక అది అతి త్వరగా వాటిని నీట్లోకి చేర్చాలి.
అలా చేయడానికి అది దాని ప్రాణాన్ని సైతం ఫణంగా పెడుతుంది.
తోటలోని ఒక కొలను యొక్క చిన్ని వాసన ఆ కప్ప పసిగట్టేయగలిగింది.
కానీ అది ఇంకా అక్కడికి చేరుకోలేదు.
ముళ్లపందులు, కప్పలని తింటాయి.
కానీ దీని దృష్టి అంతా వేరేదాని మీద ఉంది.
రాత్రి సమయంలో జరిగే ఒకానొక అద్భుతమైన విషయం.
ఒక లెపర్డ్ నత్తగుల్ల.
వేడిగా, తడిగా ఉన్న సాయంత్ర సమయాలలో,
ప్రకృతిలో జరిగే ఒకానొక మనోహరమైన దృశ్యాన్ని మనకి అందించడానికి అవి బయటకు వస్తాయి.
మరో నత్తగుల్ల యొక్క జాడ వెంట వస్తూ, అది చెట్టు ఎక్కుతుంది.
ఇక అవి రెండూ కలిసినప్పుడు...
అవి నాట్యమాడతాయి.
ఆ తర్వాత, కొమ్మ మీద తమ పట్టును జారవిడుస్తూ,
బంక లాంటి దారపుపోగు ద్వారా కిందికి దిగుతాయి.
ఆపదకి తగినంత దూరంలో...
అవి సంభోగంలో పాల్గొనడం ప్రారంభిస్తాయి.
తోట అంతటా, పసి ప్రాణాలు పురుడు పోసుకుంటున్నాయి.
ఎట్టకేలకు, బొదురు కప్ప కొలను దరికి చేరుకోగలిగింది.
అది కూడా ఆ కొలనులోనే జన్మించింది.
సహజసిద్ధమైన కొలనులు ఇప్పుడు చాలా తక్కువగా ఉన్నాయి కనుక,
ఈ చిన్ని జీవులకు తోటలోని కొలనులే ప్రాణాధారం.
హ్యాంస్టర్ జీవితంలో కూడా ఒక కొత్త అధ్యాయం మొదలవ్వబోతోంది.
తమ మకాం తోటకి మార్చడం అనేది సత్ఫలితాలనే ఇస్తోంది.
ఇప్పుడు ఆడ హ్యాంస్టర్ ఏడు పిల్లలకి తల్లి అయింది.
పుట్టిన తర్వాత మొదటి రెండు వారాల వరకు వాటి కళ్లు మూసుకొనే ఉంటాయి.
ఆ సమయంలో, పిల్లల పరిమాణం రెండింతలు అవుతుంది.
దానికి తగ్గట్టుగా ఉండాలంటే, తల్లి హ్యాంస్టర్ బాగా తినాల్సిన అవసరముంది.
అన్ని పిల్లలను చూసుకోవడం వలన, తల్లి హ్యాంస్టర్ బలహీనమైపోతుంది.
అదృష్టవశాత్తూ, ఆ గార్డెనర్ కృషి ఫలితమివ్వసాగింది.
కానీ అది బయటకొచ్చిన ప్రతిసారీ, దాని ప్రాణానికి ముప్పు ఉంటుంది.
ఎన్ని తక్కువ సార్లు వీలయితే అన్ని తక్కువ సార్లు బయటకు రావడం మేలు.
ఇక హ్యాంస్టర్లు దేనిలో అయితే నేర్పరులో అది కూడా చేయాలి.
వాటి బుగ్గల్లో, అవి మూడు భోజనాలకు సరిపడా ఆహారాన్ని నిల్వ చేసుకోగలవు.
కానీ దాని నోరు తెరుచుకోగల పరిమాణానికి కూడా పరిమితి ఉంటుంది కదా.
నడి వేసవి సమయానికి, తోట వేగంగా పెరుగుతూ ఉంటుంది.
ఇక దాన్ని తింటూ జీవించే చిన్ని జంతువులు కూడా పెరుగుతూ ఉంటాయి.
అప్పుడే పుట్టిన
పుస్ మౌత్ లార్వా, సూది రంధ్రంలో కూడా దూరగలిగేంత చిన్నగా ఉంటుంది.
కానీ దీనిది బాకాసుర ఆకలి.
కేవలం మూడు వారాలలోనే, అది పెరుగుతూ...
పెరుగుతూ...
దాని అసలు పరిమాణానికి వెయ్యి రెట్లు పెరిగిపోతుంది.
మరి తోట శరవేగంగా పెరిగిపోతున్న ఈ తరుణంలో
మనుషులు దాన్ని అదుపు చేసే ప్రయత్నం చేస్తారు.
కానీ ప్రకృతి దానికి ధీటుగా జవాబు ఇవ్వగలదు.
కాస్తంత ఫార్మిక్ యాసిడ్ విరజిమ్మితే చాలు, అది సరిపోతుంది.
అనేక చిన్ని జీవులు, తమ రక్షణలో భాగంగా రసాయన ఆయుధాలను ఉపయోగిస్తుంటాయి.
కానీ మానవుల వద్ద ఏకబిగిన అనేక జీవులను మట్టుపెట్టగల ఆయుధాలు ఎన్నో ఉన్నాయి.
ఇంకా ఆహార వేటలో ఉన్న చీమలకు...
...అది మారణహోమమే అవుతుంది.
నష్టం భారిగా జరిగనప్పటికీ,
ఈ చీమలు గాయపడిన చీమలను అలాగే వదిలేయవు.
ఆ గాయపడిన వాటిని అవి తమ వీపుల మీద మోసుకుంటూ కాలనీ దాకా తీసుకెళ్తాయి.
ఇంటికి చేరుకోవడం వాటికి అంత తేలికైన పని కాదు.
ఇప్పుడు గడ్డి చిన్నగా అయిపోయింది కనుక, వాటికి రక్షణ కూడా తక్కువయింది.
స్టార్లింగ్ పక్షులకు, నత్తలకన్నా చీమలంటేనే ఎక్కువ ఇష్టం.
ఈ సమయాల్లో, ఫార్మిక్ యాసిడ్ దాడి వలన వాటికే ప్రమాదం.
స్టార్లింగ్ కూడా దాన్నే ప్రోత్సహిస్తుంది.
అవి వాటి ఈకలను శుభ్రం చేసి, పరాన్నజీవుల నుండి వాటికి రక్షణని అందిస్తాయి.
కానీ అలా ఆరుబయట మైదానంలో ఈకలను సరిచేసుకోవడం ప్రమాదంతో కూడుకున్నది.
చీమలకు అది కలిసొచ్చింది.
తమ ఇంటికి చేరుకొనే మార్గంలో, వాటికి మరొక ఆఖరి అడ్డంకి ఉంది.
మండే ఎండ ఒక వైపు.
జారిపోయే ఇసుక మరో వైపు.
ఇక భయంకరమైన యాంట్ లయన్స్ ఇంకో వైపు.
అవి ఉచ్చులను పన్ని, చీమలను తప్పించుకోకుండా చేయడానికి ఇసుకను చిమ్ముతాయి.
ఉచ్చులో చిక్కుకున్న తన సహచర చీమ కోసం ఓ ధీర చీమ దాని ప్రాణాన్నే ఫణంగా పెడుతుంది.
ఈ సారికి, దాన్ని కాపాడే అవకాశం లేదు.
కానీ చీమల స్వార్థరహిత స్వభావం పుణ్యమా అని, వాటిలో చాలావరకు ఇంటికి చేరుకుంటాయి.
నాలుగు వారాల వయస్సుకు చేరుకొన్న హ్యాంస్టర్ పిల్లలు, ఇప్పుడు నిమ్మళంగా ఉండలేకున్నాయి.
తోటని అన్వేషించాల్సిన సమయం వచ్చింది.
ఆ పని ఒక మంచి చోటు నుండే ఆరంభమయ్యేలా వాటి తల్లి జాగ్రత్తలు తీసుకుంది.
నిత్యం మారే ఈ ప్రపంచంలో...
కాస్తంత పచ్చిక బీడు ఉన్న చోటు.
ఇది పరిపూర్ణమైనది కాకపోవచ్చు.
కానీ ఇది ఇల్లు.
మనం మన తోటల్లో తిరిగే జంతువులను తెగులు అని ఎక్కువగా భావిస్తుంటాము.
కానీ ఒక్క నిమిషం ఆగి ఒకసారి జాగ్రత్తగా పరిశీలించండి.
మన ప్రపంచంలో నివాసం ఏర్పాటు చేసుకోవాలనుకుంటున్న
చిట్టి చిట్టి అద్భుత జీవులు మీకు కనబడతాయి.
చిన్నగా ఉండటం అంటే ఎలా ఉంటుందో మర్చిపోవడం చాలా తేలిక.
కానీ ఆపన్న హస్తం అందిస్తే...
చిన్నచిన్నవి కూడా...
ఎన్నో అద్భుతాలని సాధించగలవు.
ఉపశీర్షికలను అనువదించినది: అలేఖ్య